### Atlik praktiką Vilniaus miesto Taryboje!

Įdomu, kaip priimami svarbiausi Vilniaus miesto sprendimai? O gal norėtum susipažinti su Tavo ir kitų vilniečių gyvenimo kokybe mieste besirūpinančiais specialistais? Politikais? O gal nori jiems pasiūlyti savo idėjas? Tada, pirmyn! Aš laukiu tavęs.

#### Kodėl verta atlikti praktiką Vilniaus miesto Taryboje?

* Turėsi galimybę susipažinti su Vilniaus miesto savivaldybės veikla;
* Pažinsi, kaip veikia didelė bei įvairialypė organizacija;
* Sutiksi daug įvairių žmonių: tarnautojų, specialistų, politikų;
* Susipažinsi su Tarybos posėdžių procesu;
* O svarbiausia - turėsi galimybę nuveikti kažką naudingo vilniečiams ir Vilniaus miestui!

#### Kokios užduotys Tavęs lauktų?

* Informacijos paieška prioritetiniais klausimais. Keli konkretūs pavyzdžiai: kaip vykdoma globos namų pertvarka, kaip savivaldybei sekasi įgyvendinti prižiūrėti automobilių parkavimą, ar kokias teises turi autobusų kontrolieriai;
* Pateikti savo vertinimą, ar savivaldybėje priimami pagrįsti sprendimai. Pvz, gali tekti įvertinti, kiek kainuoja 1 km šaligatvio, ir ar savivaldybei siūloma kaina yra konkurencinga /protinga;
* Padėti atsakyti Vilniaus gyventojams į jų laiškus ar kreipimusis - motyvuotai, remiantis įstatymais ar nutarimais;
* Teisės aktų, pateiktų Tarybai, analizė, bei savo išvadų/pasiūlymų dėl jų pateikimas;
* Teisės aktų, aprašančių vieną ar kitą sritį paieška, analizė, pasiūlymai jų taisymams.

#### Kur kreiptis dėl praktikos?

Praktiką galima atlikti vasario-kovo arba liepos-rugpjūčio mėnesiais. Susidomėję, kreipkitės el.paštu bendraukime@kasparasadomaitis.lt nurodydami:

* Kur studijuoji ir kelintame kurse;
* Kokios trukmės ir kurioje srityje norėtum atlikti savo praktiką;
* Apibūdink ankstesnių darbų/praktikų/veiklų patirtį (max 100 žodžių);
* Parašyki, ko norėtum išmokti/nuveikti per praktiką (max 100 žodžių).

#### Laiškų lauksime iki vasario 1 d.

#### Turi klausimų apie šią praktiką?

Klausk, mielai atsakysiu. Klausimų laukiu adresu bendraukime@kasparasadomaitis.lt Informuosiu tik atrinktus kandidatus.

Ką apie praktiką kartu mano kiti studentai? Sužinok čia: [www.kasparasadomaitis.lt/praktika](http://www.kasparasadomaitis.lt/praktika)

Kasparas Adomaitis

Vilniaus miesto Tarybos narys

[www.kasparasadomaitis.lt/praktika](http://www.kasparasadomaitis.lt/praktika)